Dentsu vinder Onboardingprisen
I foråret blev Dentsu Aegis Network nomineret til Studenterhus Aarhus og Aarhus Kommunes årlige awardshow, Østjyllands Bedste Praktikvirksomhed, og nu kan vi nyde sommeren stolte og tilfredse med titlen vindere af Onboardingprisen 2020. En titel vi kan takke vores fantastiske praktikanter, Dentsu Young Guns for, da det er dem, som har nomineret os.
I forbindelse med overrækkelsen af prisen gav juryen os disse ord med på vejen:
”Med fokus på både faglig og social introduktion i virksomheden har Dentsu formået at integrere sine praktikanter på arbejdspladsen helt fra start. Juryen lægger i sin begrundelse vægt på Dentsus helt unikke Young Guns-program, hvor praktikanterne både bliver introduceret fagligt til alle afdelinger i virksomheden og rystet sammen gennem sociale aktiviteter. Dentsu sørger i det hele taget for, at praktikanterne kan komme rundt i hele huset, og finde ud af hvad de hver især brænder for. Og juryen kan mærke, at også praktikanter føler sig som en del af ’One Dentsu’.”
Det har været en prioritet for os, at Young Guns forløbet tilbyder praktikanterne den helt rigtige velkomst og introduktion til organisationen.
Vigtigst for os, er at alle kan være med fra dag ét, og som vi ser det, former førstehåndsindtrykket af Dentsu resten af opholdet, hvorfor netop denne titel er enormt vigtig for os. Ambitionen har altid været at skabe et stærkt internt fællesskab, ikke bare mellem praktikanterne, men på tværs af huset generelt. Vores praktikanter skal mærke at deres stemme, input og arbejde har stor værdi – for det har det.
Praktikant i Dentsu – Young Guns forløbet
Med Dentsu Young Guns er målet at sikre den bedste onboarding for alle praktikanter i huset. De skal føle sig velkomne i og bekendt med vores kontor og de mange enheder, som udgør Dentsu Aegis Network.
Men udover det stærke sociale sammenhold vi ønsker at skabe, søger vi at etablere en fortrolighed med den enkelte praktikant, hvor intet er for stort eller småt. Vi tror nemlig på, at vores praktikanters faglige og personlige udvikling sker i sparringprocessen. Der skal der være plads til selv de mindste spørgsmål og bekymringer.
Derfor interesserer vi os ikke for hvor længe man har været i Dentsu, hvad end det er 10 år eller 2 måneder, så handler det om at udvise engagement, nysgerrighed og lysten til at lære.
Ønsker du at høre mere om Young Guns forløbet og generelt om livet som praktikant hos os, kan du læse nærmere her.
En tidligere Dentsu-praktikant har sat nogle ord på hendes oplevelse af Onboardingen og Young Guns forløbet:
”Udover det helt unikke Young Guns program, der er specialdesignet til os praktikanter for at ryste os sammen på kryds og tværs af huset, så har der også været utallige andre muligheder for at blive integreret som medarbejder. Jeg blev også tilbudt en mentor, som en del af Dentsus mentorordning, og her har jeg kunne vende alt mellem himmel og jord med min mentor, så det har også været en vigtig del af mit praktikforløb. Der er blevet taget så godt imod os praktikanter, og jeg har virkelig kunne mærke, at jeg har været en del af huset på lige fod med alle andre, og alle har været så søde og imødekommende hele vejen igennem.
På det mere sociale plan, så har mine kollegaer i Dentsu både været søde, imødekommende og opbakkende fra første øjeblik, og jeg har været fuldstændig inkluderet i teamet. Det er også igennem Young Guns, hvor vi har ryste-sammen-aktiviteter, som fælles spisning, KBH-tur og Rush trampolin park. Der lægges stor vægt på at se huset som One Dentsu frem for afdelingsvis, og der bliver taget hånd om alle. Det er en arbejdsplads, hvor der er plads til, at man kan være sig selv - og her har jeg ikke blot fået kollegaer men rigtig gode venskaber.” - Anne Mathilde Hansen, tidligere praktikant hos Dentsu.